અભિનેતા રાજકુમાર રાવની બોલિવૂડમાં ગાડી ચાલી નીકળી છે. લગભગ તેની દરેક ફિલ્મ હિટ થઈ રહી છે. તાજેતરમાં જ રિલીઝ થયેલી ફિલ્મ સ્ત્રી પણ બોક્સ ઓફિસ પર ધૂમ મચાવી રહી છે ત્યારે ફરી એક કોમેડી ફિલ્મ કરવા રાજકુમાર તૈયાર છે. લવ રંજન અને અજય દેવગનની ફિલ્મ તુર્રમ ખાનમાં રાજકુમાર કોમેડી કરતો જોવા મળશે. એટલું જ નહીં, પણ તેની સાથે સોનૂ કે ટીટૂ કી સ્વીટી એટલે કે નુસરત પણ દર્શકોને હસાવશે. રાજકુમાર અને નુસરતે આઠ વર્ષ પહેલાં ૨૦૧૦માં સાથે ફિલ્મ કરી હતી. ત્યાર પછી ફરી એકવાર આ જોડી ઓનસ્ક્રીન જોવા મળશે. ઉત્તર પ્રદેશના નાનકડા ગામ પર આધારિત ફિલ્મ તુર્રમ ખાન સોશિયલ કોમેડી ફિલ્મ છે. જે આ વર્ષના અંતે નવેમ્બર મહિનામાં બનવાની શરૃ થશે. ફિલ્મના ડાયરેક્ટર તરીકે હંસલ મહેતા છે જેે પ્રથમવાર કોમેડી ફિલ્મ પર હાથ અજમાવી રહ્યા છે. રાજકુમાર રાવનો સિતારો હાલમાં તો બુલંદ છે અને નુસરત અને તેની જોડી પહેલા પણ કામ કરી ચૂકી છે ત્યારે તુર્રમ ખાન દર્શકોને કેટલા ખુશ કરશે તેના માટે નવા વર્ષની રાહ જોવી રહી.